	ПРЕССЪОБЩЕНИЕ


3 януари 2005 г.

Българската народна банка получи официално уведомление от Централната банка на Република Турция относно деноминацията на турската лира, в което се съобщава, че съгласно Закона за паричната единица на Република Турция, считано от 1 януари 2005 г., турската лира (TRL) ще бъде заменена със нова турска лира (TRY) в съотношение 1000000:1. Старата и новата парична единица ще бъдат едновременно в обращение от 1 януари 2005 г. до 31 декември 2005 г. Обмяната на банкнотите е за период от 10 години, а на монетите - за период от 1 година от Централната банка на Република Турция и от клоновете на Зираат банк.

Считано от днес, 3 януари 2005 г., Българската народна банка ще обявява обменен курс на лева спрямо новата турска лира (TRY).

